
Здравейте  

Бях в отпуск от 23.03.20 до 03.04.20  

За база за изчисление на обезщетението за ползване на първите 7 дни е използвано брутното ми възнаграждение за м.февруари, а за останалите 3 дни възнаграждението ми за м.март.Не е ли по-правилно възнаграждението за целия платен отпуск да се изчислява на база последния месец / в който има поне 10 работни дни / предшестващ началото на платеният отпуск? Всичките 10 дни да бъдат платени на база възнаграждението ми за м.февруари.


 

платен отпуск в два месеца
==========================

 

Здравейте, Наталия, 


съгласно чл. 228, ал. 1 КТ – брутното трудово възнаграждение за определяне на обезщетенията по този раздел е полученото от работника или служителя брутно трудово възнаграждение за месеца, предхождащ месеца, в който е възникнало основанието за съответното обезщетение, или последното получено от работника или служителя месечно брутно трудово възнаграждение, доколкото друго не е предвидено.  

Т.е. правилно са Ви изчислили обезщетението въз основа на брутното трудово възнаграждение за м. 03 и м. 04 – за месеца, предхождащ месеца, в който е възникнало основанието за изплащане на обезщетението.


Поздрави,  

адв. Николина Митова  

тел. 0898 303092


